OpenLLM-France/wikimedia huggingface dataset:
# Svartálfar

En la mitologia nòrdica, svartálfar (antic nòrdic per 'elfs negres', singular svartálfr) són éssers que habiten a Svartálfaheimr (nòrdic antic per 'món dels elfs negres'). Tant els svartálfar i Svartálfaheimr són documentats només a l'Edda prosaica, escrita al segle xiii per Snorri Sturluson, en la qual s'esmenten en dos llibres: Gylfaginning (Svartálfaheimr) i Skáldskaparmál (svartálfar). En el capítol 33 del Gylfaginning, la figura entronitzada de l'Alt parla de l'encadenament del llop Fenrir. L'Alt relata que quan Fenrir havia crescut tant que els déus van començar a preocupar-se'n, el déu Odin va enviar el missatger del déu Freyr, Skírnir, a Svartálfaheimr a parlar amb "els nans que feien el fi, encara que immensament fort, lligam Gleipnir de sis ingredients fantàstics. Mentre que les altres cadenes van fallar, Gleipnir va tenir èxit encadenant el llop. Aquests ingredients són elements impossibles, com l'aire d'un peix quan bufa o el miol d'un gat i, per tant, invisibles.
En el capítol 35 del Skáldskaparmál, es detalla que el déu Loki va tallar el llustrós cabell d'or de la dea Sif, l'esposa del déu Thor. En assabentar-se Thor, tenint captiu Loki, va tenir la intenció de trencar tots els ossos del cos del déu fins que Loki jurés que aconseguiria que els svartálfar fessin "una cabellera d'or que creixés com qualsevol altra d'una dona". Loki llavors va viatjar fins a trobar un grup de nans, els fills d'Ivaldi, que no sols forjaren els cabells de Sif sinó també altres importants objectes pertanyents als déus, i la història continua.
Els investigadors han observat que svartálfar sembla un sinònim de nans i, potencialment, també de dökkálfar (nòrdic antic, 'elfs foscos'). Els investigadors han comentat que, ja que tots dos documents esmenten els éssers i la ubicació, més aviat semblen referir-se als nans, svartálfr i nan poden ser simplement sinònims del mateix concepte. L'acadèmic John Lindow comenta que si els dökkálfar i els svartálfr es consideraven el mateix poble en el moment de la redacció de l'Edda prosaica, no és del tot clar.

## Referències

* ↑ Faulkes (1995:28).
* ↑ Faulkes (1995:96).
* ↑ Lindow (2001:110), Orchard (1997:20), i Simek (2007:305)
* ↑ Lindow (2001:110).

## Bibliografia

* Anthony Faulkes (trans.) (1995). Edda. Everyman's Library, ISBN 0-460-87616-3
* John Lindow (2001). Norse Mythology: A Guide to the Gods, Heroes, Rituals, and Beliefs. Oxford University Press. ISBN 0-19-515382-0
* Orchard, Andy (1997). Dictionary of Norse Myth and Legend. Cassell, Orion Publishing Group, ISBN 0-304-34520-2
* Simek, Rudolf (2007) translated by Angela Hall. Dictionary of Northern Mythology. D.S. Brewer, ISBN 0-85991-513-1
# Lara Martorell Via

Lara Martorell Via (Palma, 1987) és una actriu mallorquina que es va donar a conèixer a la sèrie Servir y proteger, ja que va ser la primera actriu transgènere que interpretà un personatge transsexual en una sèrie espanyola.
Va començar a estudiar a Palma a l'escola de Ses Voltes i després al Teatre Sans. El fet que sofrís assetjament escolar quan era adolescent en el moment que va fer la transició, la va impulsar a deixar Mallorca «perquè sentia que aquí no hi havia res per a mi» i va continuar la seva formació a Madrid i a Londres, fins a obtenir una Diplomatura per a cinema i televisió a la Central de Cine. El 2020 debutà al cinema fent de Yoima a Pullman de Toni Bestard. A la televisió ha interpretat l'agent de policia Ángela Betanzos a Servir y Proteger (2017-2020) i Veneno a La Fany (2020). En el cas de Servir y proteger, fou la primera vegada que una actriu transsexual s'afegia al repartiment d'una sèrie diària espanyola per fer un personatge trans. Des del novembre de 2021, participa en el rodatge en la sèrie Sicília sense morts produïda per IB3, amb la col·laboració de TV3, À Punt i Filmin, basada en la novel·la de Guillem Frontera.

## Referències

* ↑ Rodas, Gabi. «Lara Martorell: «Soy trans pero no me cierro puertas, me gusta probar»» (en castellà). Diario de Mallorca, 13-05-2021. [Consulta: 8 març 2022].
* ↑ «Lara Martorell, de 'Veneno' a la pasarela» (en castellà). Última Hora, 30-10-2021. [Consulta: 8 març 2022].
* ↑ «LARA MARTORELL» (en castellà). Reacting Talent. Arxivat de l'original el 2021-10-22. [Consulta: 12 març 2022].
* ↑ «Lara Martorell: «Me considero una actriz del método, absolutamente»» (en castellà). Última Hora, 30-07-2018. [Consulta: 8 març 2022].
* ↑ RTVE, PRENSA. «La actriz Lara Martorell se incorpora al rodaje de 'Servir y proteger' para dar vida a una joven policía transexual» (en castellà). rtve.es, 29-05-2019. [Consulta: 8 març 2022].
* ↑ «Lara Martorell vía on Balearic Actors» (en anglès). balearic-actors.org. [Consulta: 8 març 2022].
* ↑ Redacción. «'Servir y proteger' derriba otra barrera con el fichaje de la actriz trans Lara Martorell» (en castellà). Vertele - eldiario.es, 29-05-2019. [Consulta: 8 març 2022].
* ↑ Ñ, Redacción Cine con. «SICILIA SENSE MORTS, la nueva serie de IB3 coproducida por Filmin» (en castellà). cineconn.es, 07-10-2021. [Consulta: 12 març 2022].
# Verkhneantoixinski

Verkhneantoixinski (en rus: Верхнеантошинский) és un poble (un khútor) de l'óblast de Volgograd, a Rússia, segons el cens del 2010 tenia 44 habitants.

## Referències

* ↑ «Газ пришел в хутор Ближнемельничный». Arxivat de l'original el 2018-01-04. [Consulta: 4 gener 2018].
# Melolontins

Els melolontins o melolòntids (Melolonthinae) és una subfamília de coleòpters de la família dels escarabèids.
Els melolontins són especialment diversos als boscos tropicals. Alguns gèneres presents a Catalunya són Amadotrogus, Amphimallon, Anoxia, Chasmatopterus, Hoplia o Melolontha.

## Taxonomia

La posició taxonòmica dels cetonins ha variat al llarg dels anys, essent considerats a vegades com a família independents. Segons la darrera revisió de la taxonomia dels coleòpters, tenen nivell de subfamília amb les següents tribus i subtribus:
* Tribu Ablaberini Blanchard, 1850
* Tribu Automoliini Britton, 1978
* Tribu Chasmatopterini Lacordaire, 1856
* Tribu Colymbomorphini Blanchard, 1850
* Tribu Comophorinini Britton, 1957
* Tribu Cretomelolonthini † Nikolajev, 1998
* Tribu Dichelonychini Burmeister, 1855
* Tribu Diphucephalini Laporte, 1840
* Tribu Diphycerini Medvedev, 1952
* Tribu Diplotaxini Kirby, 1837
* Tribu Euchirini Hope, 1840
* Tribu Heteronychini Lacordaire, 1856
* Tribu Hopliini Latreille, 1829
** Subtribu Hopliina Latreille, 1829
** Subtribu Pachycnemina Laporte, 1840
* Tribu Lichniini Burmeister, 1844
* Tribu Liparetrini Burmeister, 1855
* Tribu Macrodactylini Kirby, 1837
* Tribu Maechidiini Burmeister, 1855
* Tribu Melolonthini Leach, 1819
** Subtribu Enariina Dewailly, 1950
** Subtribu Heptophyllina Medvedev, 1951
** Subtribu Leucopholina Burmeister, 1855
** Subtribu Melolonthina Leach, 1819
** Subtribu Pegylina Lacroix, 1989
** Subtribu Rhizotrogina Burmeister, 1855
** Subtribu Schizonychina Burmeister, 1855
* Tribu Oncerini LeConte, 1861
* Tribu Pachypodini Erichson, 1840
* Tribu Pachytrichini Burmeister, 1855
* Tribu Phyllotocidiini Britton, 1957
* Tribu Podolasiini Howden, 1997
* Tribu Scitalini Britton, 1957
* Tribu Sericini Kirby, 1837
** Subtribu Phyllotocina Burmeister, 1855
** Subtribu Sericina Kirby, 1837
** Subtribu Trochalina Brenske, 1898
* Tribu Sericoidini Erichson, 1847
* Tribu Systellopini Sharp, 1877
* Tribu Tanyproctini Erichson, 1847
** Subtribu Macrophyllina Burmeister, 1855
** Subtribu Tanyproctina Erichson, 1847

## Referències

* 1 2 Bouchard, P. et al.2011. Family-group names in Coleoptera (Insecta). ZooKeys 88: 1.

## Enllaços externs

* Acta zoológica mexicana 2005
* biodiversidad virtual
# Rangaku

El rangaku (蘭学, Observació dels neerlandesos i estudi del neerlandès) va ser el mètode pel qual el Japó es va mantenir al corrent de la tecnologia i medicina occidentals, en el període de la seva història quan va estar tancat als estrangers, 1641 - 1853, a causa de la política de shogunat Tokugawa d'aïllament nacional (sakoku).
La petita colònia de comerciants neerlandesos de Dejima a Nagasaki van ser els únics estrangers tolerats durant aquest període, i els seus moviments eren curosament observats i estrictament controlats. El Rangaku va quedar obsolet quan el Japó es va obrir al món exterior en el període Bakumatsu, 1853 - 1867 i que els estudiants començaven viatjar a l'estranger, i treballar en altres països (o-yatoi gaikokujin). Després van acudir al Japó a ensenyar i assessorar en un gran nombre, un fet que conduí el país a una modernització sense precedents.

## Vegeu també

* Philipp Franz von Siebold
* Restauració Meiji
* Fukuzawa Yukichi

## Enllaços externs

* Chris Spackman's Encyclopedia of Japanese History
# Alberta Ferretti

Alberta Ferretti (Cattolica, Rimini (Itàlia), 1950). és una dissenyadora italiana coneguda com a reina de la feminitat, lleugeresa i sensualitat, i ha constituït la seva estètica delicada i contemporània a principis dels anys 80.

## Biografia i trajectòria professional

Alberta Ferretti va néixer a Cattolica l'any 1950, a la província de Rimini, Itàlia. És filla d'una modista, per això sempre diu de la moda que "ha nascut en ella, potser i tot, va néixer amb ella a la sang".
El 1968, amb només 18 anys, i noucasada, obre una botiga a Cattolica anomenada Jolly on ven els seus dissenys juntament amb roba d'altres marques. El seu talent aviat serà descobert per un agent que encoratja a Ferretti a desenvolupar encara mes la seva col·lecció, que acabarà amb la creació i llançament de la seva línia de la firma Alberta Ferretti el 1974.
L'any 1980, Alberta Ferretti funda juntament amb el seu germà una empresa de producció i distribució anomenada Aeffe, que és la pronunciació italiana de les seves inicials, on produïen les col·leccions per algunes marques com: Moschino, Ozbek o Gaultier. Més endavant el seu germà es convertirà en president executiu de l'empresa. Un any més tard, Ferretti debuta a la passarel·la de Milà. L'Any 1984 la dissenyadora llança la seva segona línia amb aire juvenil anomenada "Ferretti Jeans Philosophy" que el 1987 renombrarà com "Philosophy di Alberta Ferretti" responent que "Filosofia semblava ser el nom perfecte perquè la filosofia és una cosa que no es pot imposar", diu després: "No vull imposar res, així que el nom havia de ser sobre la llibertat".

## Referències

* ↑ «Alberta Ferretti». Vogue. Arxivat de l'original el 1 de març 2014. [Consulta: 13 març 2014].
* ↑ «Alberta Ferretti». Cali Exposhow. [Consulta: 13 març 2014].
* 1 2 3 «Alberta Ferretti - Voguepedia». Vogue. Arxivat de l'original el 31 de març 2014. [Consulta: 25 maig 2014].
* ↑ Stegemeyer, Anne. Who's who in Fashion. Estats Units: Fairchild Publications, 2004, p. 84. ISBN 1-56367-247-2 [Consulta: 20 maig 2014].
* ↑ Vergani, Guido. Fashion Dictionary. Nova York: Baldini Castoldo Dalai editore, 2006, p. 458-459. ISBN 88-6073-015-5.
# This Is Menace

This Is Menace és un supergrup britànic de metalcore, participant membres de no menys de 19 bandes diferents: Killing Joke, Funeral for a Friend, Hundred Reasons, Sikth, Fightstar, Pitchshifter, Earthtone9, Carcass, Napalm Death, Send More Paramedics, Therapy?, Hiding Place, Amen, Murder One, Charger, The Ghost of a Thousand, New Model Army, 36 Crazyfists.

## Membres
### Membres principals (del grup)

* Jason Bowld - Drums & Guitars
* Mark Clayden - Bass
* P. Fletcher - Guitars
* Gez Walton - Guitars

### Vocals invitats

* B'Hellmouth de Send More Paramedics
* Charlie Simpson de Fightstar
* J.S. Clayden de Pitchshifter
* Ben Woosnam de Hondo Maclean
* Colin Doran de Hundred Reasons
* Matt Davies de Funeral for a Friend
* Justin Hill de SikTh
* Casey Chaos de Amen
* Paul McCallion de Hiding Place
* Jeff Walker de Carcass
* Andy Cairns de Therapy?
* Karl Middleton de Earthtone9
* Mikee Goodman de SikTh/Sad Season

## Discografia
### Àlbums

* No End in Sight (2005) (PSI Records)
* The Scene Is Dead (2007) (Fourth Wall Records)

### EPs

* Collusion (2005) (PSI Records)

### DVDs

* Emotion Sickness (2007) (Fourth Wall Records)

## Enllaços externs

* Web Oficial
* Perfil oficial de Myspace
# Christopher Paolini

Christopher Paolini (Los Angeles, 17 de novembre de 1983) és l'autor de la trilogia El Llegat, composta pels llibres Eragon, Eldest, Brisingr, i Llegat.

## Biografia

Christopher Paolini va néixer el 1983 a Califòrnia, tot i que va créixer i viu a la zona Paradise Valley, a Montana. Els seus pares són Kenneth Paolini i Talita Hodgkinson, i la seva germana es diu Angela. Va rebre l'educació escolar a casa seva, i es va graduar amb quinze anys mitjançant un curs acreditat per correspondència.
Després de la graduació es posà a treballar en el que seria la novel·la Eragon i la seva seqüela, Eldest, basades a Alagaësia. Va publicar el primer llibre amb quinze anys i a l'edat de dinou es va convertir en un best-seller.
El 2002, Eragon va ser publicat de manera privada pels seus pares, i ell es dedicà a promocionar-lo anant per les escoles i biblioteques, fent xerrades, i sempre disfressat a l'estil medieval. En una de les seves promocions va fer un discurs a l'escola del fillastre de Carl Hiaasen, que va gaudir tant de la seva lectura que en va parlar al seu editor Knopf. Knopf va fer una oferta per Eragon i la resta del cicle, (abans era una trilogia però s'ha allargat per un nou llibre). La segona edició es va publicar a l'agost de 2003. L'any 2018 va publicar La forquilla, la fetillera i el drac, un recull de tres narracions ambientades a Alagaësia.
Alguns crítics han denunciat un cert to de plagi sobre la sèrie. Paolini ha dit que la seva major inspiració són Tolkien i Beowulf.
S'ha fet una adaptació cinematogràfica d'Eragon.

## Obres

* Eragon (2002)
* Eldest (2005)
* Brisingr (2008)
* Llegat (2011)
* Murtagh (2023)
# Leptobrachella palmata

Leptobrachella palmata és una espècie de granota que viu a Malàisia.
Està amenaçada d'extinció per la pèrdua del seu hàbitat natural.

## Referències

* Inger, R., Das, I., Stuebing, R., Lakim, M. & Yambun, P. 2004. Leptobrachella palmata. Llista Vermella d'Espècies Amenaçades de la UICN 2006. Consulta: 13 de gener de 2008.
# Villalba (Sicília)

Villalba (sicilià Villarba ) és un municipi italià, dins de la província de Caltanissetta. L'any 2006 tenia 1.803 habitants. Limita amb els municipis de Cammarata (AG), Castellana Sicula (PA), Marianopoli, Mussomeli, Petralia Sottana (PA), Polizzi Generosa (PA) i Vallelunga Pratameno.

## Administració

Llista d'alcaldes :
| Període | Identitat | Partit |
| 2005- | Eugenio Zoda | Llista cívica |
# Baargaal

Baargaal (també Bargal) és una ciutat de Somàlia, a la regió de Bari, a l'estat autònom de Puntland, amb uns set mil habitants. Puntland la va erigir en capital de districte després del 1998. És un port de la costa a uns quilòmetres al sud del cap Guardafui.
Fou la capital del sultanat de Majeerteen. Com que el sultanat d'Hobyo també era governat per una dinastia majeerteen, sovint se l'anomenà sultanat de Baargaal (sultanat majeerteen de Baargaal; soldanat majeerteen d'Hobyo). Fou bombardejada i arrasada pels italians a finals d'octubre de 1925, i annexionada a la Somàlia Italiana. El 1998 va integrar el nou estat de Puntland. El 30 de maig del 2007 entre una i tres dotzenes de milicians suposats islamistes procedents del sud van arribar a Baargaal en un bot, procedents del sud, i es van enfrontar a les forces locals. L'1, el 2 i el 3 de juny el vaixell americà USS Chafee, va bombardejar les muntanyes properes on se suposava que els islamistes havien establert la seva base.

## Referències

* ↑ «US attacks Somali 'militant base'» (en anglès). BBC News, 02-06-2007 [Consulta: 31 desembre 2013].
# Menjamel pitbarrat

El menjamel pitbarrat (Ramsayornis fasciatus) és un ocell de la família dels melifàgids (Meliphagidae).

## Hàbitat i distribució

Nomadea per zones de vegetació de ribera des del nord-est d'Austràlia Occidental, cap a l'est, a través del nord del Territori del Nord fins al centre i est de Queensland.

## Referències

* ↑ «Menjamel pitbarrat». Cercaterm. TERMCAT, Centre de Terminologia. Rev. 22/04/2022(català)
# Rauret e Joncheras

Rauret és un municipi francès situat al departament de l'Alt Loira i a la regió d'Alvèrnia-Roine-Alps. L'any 2007 tenia 174 habitants.

## Demografia
### Població

El 2007 la població de fet de Rauret era de 174 persones. Hi havia 80 famílies de les quals 24 eren unipersonals (12 homes vivint sols i 12 dones vivint soles), 32 parelles sense fills, 20 parelles amb fills i 4 famílies monoparentals amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 196 habitatges, 79 eren l'habitatge principal de la família, 102 eren segones residències i 15 estaven desocupats. 189 eren cases i 4 eren apartaments. Dels 79 habitatges principals, 64 estaven ocupats pels seus propietaris, 8 estaven llogats i ocupats pels llogaters i 7 estaven cedits a títol gratuït; 1 tenia una cambra, 3 en tenien dues, 12 en tenien tres, 25 en tenien quatre i 38 en tenien cinc o més. 73 habitatges disposaven pel capbaix d'una plaça de pàrquing. A 53 habitatges hi havia un automòbil i a 19 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Rauret el 2009. :
| Homes | Edats | Dones |
| 0 | 95 o + | 0 |
| 4 | 90 a 94 | 0 |
| 0 | 85 a 89 | 4 |
| 4 | 80 a 84 | 0 |
| 8 | 75 a 79 | 8 |
| 0 | 70 a 74 | 8 |
| 12 | 65 a 69 | 8 |
| 12 | 60 a 64 | 4 |
| 4 | 55 a 59 | 8 |
| 8 | 50 a 54 | 0 |
| 0 | 45 a 49 | 8 |
| 0 | 40 a 44 | 0 |
| 12 | 35 a 39 | 0 |
| 4 | 30 a 34 | 8 |
| 4 | 25 a 29 | 0 |
| 4 | 20 a 24 | 0 |
| 0 | 15 a 19 | 0 |
| 0 | 10 a 14 | 4 |
| 0 | 5 a 9 | 0 |
| 4 | 0 a 4 | 0 |

## Economia

El 2007 la població en edat de treballar era de 95 persones, 61 eren actives i 34 eren inactives. De les 61 persones actives 56 estaven ocupades (26 homes i 30 dones) i 5 estaven aturades (2 homes i 3 dones). De les 34 persones inactives 16 estaven jubilades, 4 estaven estudiant i 14 estaven classificades com a «altres inactius».

### Ingressos

El 2009 a Rauret hi havia 83 unitats fiscals que integraven 177 persones, la mediana anual d'ingressos fiscals per persona era de 13.834 €.

### Activitats econòmiques

Dels 2 establiments que hi havia el 2007, 1 era d'una empresa financera i 1 d'una empresa de serveis.
L'any 2000 a Rauret hi havia 17 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). [Consulta: 13 juliol 2010].
* ↑ Emploi et population active 1999 et 2007
* ↑ Revenus fiscaux des ménages en 2008
* ↑ Créations et stock d'établissements par commune en 2009
* Résumé statistique Fitxa resum de dades estadístiques de Rauret a l'INSEE.
* Évolution et structure de la population Fitxa amb el detall de dades de Rauret a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Altxe

Altxe, Alshe o Alše era un regne pre-armeni situat a l'oest del llac Van. Era al cor del Nairi, un país format per dotzenes de petits reis contra el que van combatre els hitites. Cap a la segona meitat del segle xv aC Mitanni el va sotmetre a tribut, i cap al 1350 aC es va independitzar i es va aliar a Assíria.
Subiluliuma I, el gran rei hitita, va creuar a la part oriental de l'Eufrates potser l'any 1330 aC i es va apoderar d'Ishuwa, un regne hurrita del que ja en dominava la part a l'oest de l'Eufrates i tot seguit va entrar a Altxe, situat just al sud, i al districte de Kutmar, i va instal·lar com a príncep vassall a Antaratli d'Altxe, al que va cedir Kutmar.
Sabem que amb el rei hitita Tudhalias IV (1255 aC-1230 aC) el regne d'Altxe es decantava cap a Assíria en la lluita d'influències que sostenia aquest regne amb els hitites. Amb el rei assiri Tukultininurta I (1255-1218 aC), els assiris van derrotar una coalició de reis del Nairi a la regió del llac Van entre els quals hi havia el rei d'Alzi, identificat amb l'Altxe dels hitites però que també podria ser l'Azzi, més al nord. No se'n tenen proves escrites però de ben segur no va desaparèixer fins a la unificació dels regnes del Nairi en el regne conegut com a Urartu cap al 880 aC.

## Referències

* ↑ Bernabé, Alberto (ed.). Historia y leyes de los hititas: textos del Reino medio y del Imperio Nuevo. Tres Cantos: Akal, 2004, p. 98-100 i 272-274. ISBN 8446022532.
# This Above All

This Above All és una pel·lícula estatunidenca dirigida per Anatole Litvak i estrenada el 1942.

## Argument

La jove aristòcrata Prudence Cathaway s'enfronta a la seva família enrolant-se com a infermera a la WAAF (Women's Auxiliary Air Force). Fa amistat amb Violet Worthing, a través de la qual coneix un jove d'origen modest, Clive Briggs. Malgrat brillants fulls de servei, ha desertat, ja que es nega a arriscar la seva vida per a una victòria de la qual només els benestants en trauran benefici.

## Repartiment

* Tyrone Power: Clive Briggs
* Joan Fontaine: Prudence 'Pru' Cathaway
* Thomas Mitchell: Cpl. 'Monty' Montague
* Henry Stephenson: General Cathaway
* Nigel Bruce: Ramsbottom
* Gladys Cooper: Tia Iris
* Philip Merivale: Dr. Roger Cathaway
* Sara Allgood: La cambrera
* Alexander Knox: El rector
* Queenie Leonard: Violet Worthing
* Melville Cooper: Wilbur
* Jill Esmond: La infermera Emily Harvey
* Holmes Herbert: Dr. Mathias
* Denis Green: Dr. Ferris
* Arthur Shields: El capellà
* Miles Mander: El major
* Dennis Hoey: Parsons
I, entre els actors que no surten als crèdits:
* Mary Forbes: L'esposa del pastor
* Lumsden Hare: El primer amo de l'hotel
* Doris Lloyd: Una sergent (WAAF)
* Heather Thatcher: Una infermera
* Rhys Williams: Un sergent

## Premis i nominacions
### Premis

* 1943. Oscar a la millor direcció artística per Richard Day, Joseph C. Wright i Thomas Little

### Nominacions

* 1943. Oscar a la millor fotografia per Arthur C. Miller,
* 1943. Oscar al millor muntatge per Walter Thompson
* 1943. Oscar a la millor edició de so per Edmund H. Hansen (20th Century-Fox SSD)

## Crítica

Arreglada adaptació de la novel·la d'Eric Knight, reconvertida en un melodrama romàntic sobre fons bèl·lic amb molta xerrameca retòrica. La trama se sosté per la presència de les dues estrelles protagonistes

## Referències

* ↑ Calderon, pàg. 498

## Bibliografia

* Calderón, Teo. Calderón & Villamandos. Movie Movie (en castellà). ISBN 84-605-6130-5.
# Chelaethiops bibie

Chelaethiops bibie és una espècie de peix cipriniforme de la família dels ciprínids.

## Morfologia

Els mascles poden assolir els 5,5 cm de longitud total.

## Distribució geogràfica

Es troba a Àfrica: rius Nil i Níger.

## Referències

* ↑ Boulenger G. A. 1899. Matériaux pour la faune du Congo. Poissons nouveaux du Congo. Cinquième Partie. Cyprins, Silures, Cyprinodontes, Acanthoptérygiens. Ann. Mus. Congo (Ser. Zool.) v. 1 (fasc. 5). 97-128.
* ↑ BioLib (anglès)
* 1 2 FishBase (anglès)
* ↑ Lévêque, C. i J. Daget, 1984. Cyprinidae. p. 217-342. A J. Daget, J.-P. Gosse i D.F.E. Thys van den Audenaerde (eds.) Check-list of the freshwater fishes of Africa (CLOFFA). ORSTOM, París i MRAC, Tervuren. Vol. 1.
* ↑ Lévêque, C., 1990. Cyprinidae. p. 269-361. A C. Lévêque, D. Paugy i G.G. Teugels (eds.) Faune des poissons d'eaux douces et saumâtres d'Afrique de l'Ouest. Vol. I. Coll. Faune Tropicale n° XXVIII. Musée Royal de l'Afrique Centrale, Tervuren, i O.R.S.T.O.M., París, 384 p.

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* McAllister, D. E. A working list of fishes of the world (en anglès). Museu Nacional de Ciències Naturals, 1987.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.